

**ประกาศองค์การบริหารส่วนตำบลดาโต๊ะ**

**เรื่อง บัญชีรายการที่ดินและสิ่งปลูกสร้าง(ภ.ด.ส.3)**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

 อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ.2562  มาตรา 30และตามระเบียบกระทรวงมหาดไทยว่าด้วยการดำเนินการตาม พระราชบัญญัติภาษีที่ดินและสิ่งปลูกสร้าง  พ.ศ. 2562  ข้อ 23  ให้องค์กรปกครองส่วนท้องถิ่น  นำข้อมูลที่ดินและสิ่งปลูกสร้างภายในเขตองค์กรปกครอง  ส่วนท้องถิ่นที่สำรวจแล้ว มาจัดทำบัญชีรายการที่ดินและสิ่งปลูกสร้าง เพื่อประกาศไว้ ณ  สำนักงานหรือที่ทำการขององค์กรปกครองส่วนท้องถิ่นนั้น

          บัดนี้องค์การบริหารส่วนตำบลดาโต๊ะได้จัดทำบัญชีรายการภาษีที่ดินและสิ่งปลูกสร้าง(ภ.ด.ส.3)โดยแสดงประเภท จำนวน ขนาดที่ดินและสิ่งปลูกสร้าง การใช้ประโยชน์ที่ดินและสิ่งปลูกสร้างและรายละเอียดที่จำเป็นแก่การประเมินภาษีในเขตองค์การบริหารส่วนตำบลดาโต๊ะ

 ดังนั้น จึงแจ้งให้ผู้เสียภาษีตรวจสอบรายการที่ดินและสิ่งปลูกสร้าง(ภ.ด.ส.3)ตามบัญชีแนบท้ายประกาศนี้ หากปรากฏว่าบัญชีรายการภาษีที่ดินและสิ่งปลูกสร้าง(ภ.ด.ส.3)จัดทำขึ้นไม่ถูกต้องตามความเป็นจริง ให้ผู้เสียภาษียื่นคำร้องต่อผู้บริหารท้องถิ่นเพื่อขอแก้ไขบัญชีรายการภาษีที่ดินและสิ่งปลูกสร้างให้ถูกต้อง **ภายใน 30** **วัน** นับแต่วันที่ได้รับแจ้งตามบัญชีรายการที่ดินและสิ่งปลูกสร้างที่องค์การบริหารส่วนตำบลดาโต๊ะจัดส่งให้ หรือติดต่อสอบถามเพิ่มเติม 073-468626

              จึงประกาศมาเพื่อทราบโดยทั่วกัน

  ประกาศ   ณ   วันที่  30 ธันวาคม พ.ศ. 2563

ขอแสดงความนับถือ



 นายมะแอ ดาโอะ

 นายกองค์การบริหารส่วนตำบลดาโต๊ะ